ระเบียบคณะกรรมการกองทุนเพื่อส่งเสริมการอนุรักษ์พลังงานระเบียบคณะกรรมการกองทุนเพื่อส่งเสริมการอนุรักษ์พลังงานว่าด้วยการบริหารกองทุนเพื่อส่งเสริมการอนุรักษ์พลังงานพ.ศ. ๒๕๖๐ โดยที่เป็นการสมควรปรับปรุงแก้ไขระเบียบเกี่ยวกับหลักเกณฑ์และวิธีการขอจัดสรรขอเงินช่วยเหลือหรือขอเงินอุดหนุนจากกองทุนและหลักเกณฑ์การเก็บรักษาเงินและทรัพย์สินและการเบิกจ่ายเงินกองทุนให้มีความเหมาะสมยิ่งขึ้นอาศัยอำนาจตามความในมาตรา๒๘ (๓) มาตรา ๓๔/๑ และมาตรา ๔๑ แห่งพระราชบัญญัติการส่งเสริมการอนุรักษ์พลังงานพ.ศ. ๒๕๓๕ และที่แก้ไขเพิ่มเติม (ฉบับที่ ๒) พ.ศ. ๒๕๕๐ ประกอบกับมาตรา ๒๑แห่งพระราชบัญญัติการบริหารทุนหมุนเวียน พ.ศ. ๒๕๕๘ คณะกรรมการกองทุนเพื่อส่งเสริมการอนุรักษ์พลังงานโดยความเห็นชอบของกระทรวงการคลัง จึงกำหนดระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการกองทุนเพื่อส่งเสริมการอนุรักษ์พลังงานว่าด้วยการบริหารกองทุนเพื่อส่งเสริมการอนุรักษ์พลังงาน พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ระเบียบคณะกรรมการกองทุนเพื่อส่งเสริมการอนุรักษ์พลังงาน ว่าด้วยหลักเกณฑ์และวิธีการขอจัดสรร ขอเงินช่วยเหลือหรือขอเงินอุดหนุนจากกองทุน ฉบับที่ ๑ พ.ศ. ๒๕๓๗(๒)ระเบียบคณะกรรมการกองทุนเพื่อส่งเสริมการอนุรักษ์พลังงาน ว่าด้วยหลักเกณฑ์และวิธีการขอจัดสรร ขอเงินช่วยเหลือหรือขอเงินอุดหนุนจากกองทุน (ฉบับที่ ๒) พ.ศ. ๒๕๓๙(๓)ระเบียบคณะกรรมการกองทุนเพื่อส่งเสริมการอนุรักษ์พลังงาน ว่าด้วยหลักเกณฑ์และวิธีการขอจัดสรร ขอเงินช่วยเหลือหรือขอเงินอุดหนุนจากกองทุน (ฉบับที่ ๓) พ.ศ. ๒๕๔๔(๔)ระเบียบคณะกรรมการกองทุนเพื่อส่งเสริมการอนุรักษ์พลังงานว่าด้วยการเก็บรักษาเงินและทรัพย์สิน และการเบิกจ่ายเงินกองทุน พ.ศ. ๒๕๕๓ข้อ๔ ภายใต้บังคับแห่งมาตรา ๓แห่งพระราชบัญญัติ ในระเบียบนี้พลังงาน หมายความว่าความสามารถในการทำงานซึ่งมีอยู่ในตัวของสิ่งที่อาจให้งานได้ ได้แก่พลังงานหมุนเวียนและพลังงานสิ้นเปลือง และให้หมายความรวมถึง สิ่งที่อาจให้งานได้เช่น เชื้อเพลิง ความร้อน และไฟฟ้า เป็นต้นพลังงานหมุนเวียน หมายความรวมถึงพลังงานที่ได้จากไม้ ฟืน แกลบ กากอ้อย ชีวมวล น้ำ แสงอาทิตย์ ความร้อนใต้พิภพ ลมและคลื่น เป็นต้นกองทุน หมายความว่ากองทุนเพื่อส่งเสริมการอนุรักษ์พลังงานคณะกรรมการ หมายความว่าคณะกรรมการกองทุนเพื่อส่งเสริมการอนุรักษ์พลังงานคณะอนุกรรมการ หมายความว่าคณะอนุกรรมการที่คณะกรรมการกองทุนเพื่อส่งเสริมการอนุรักษ์พลังงานแต่งตั้งตามมาตรา๓๔ แห่งพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ และที่แก้ไขเพิ่มเติม(ฉบับที่ ๒) พ.ศ. ๒๕๕๐เลขานุการคณะกรรมการ หมายความว่า เลขานุการคณะกรรมการกองทุนเพื่อส่งเสริมการอนุรักษ์พลังงานพระราชบัญญัติ หมายความว่าพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ และที่แก้ไขเพิ่มเติม(ฉบับที่ ๒) พ.ศ. ๒๕๕๐สำนักงานบริหารกองทุน หมายความว่า สำนักงานบริหารกองทุนเพื่อส่งเสริมการอนุรักษ์พลังงานที่ได้รับมอบจากกระทรวงพลังงานให้บริหารจัดการเงินกองทุนตามมาตรา๒๔ แห่งพระราชบัญญัติการส่งเสริมการอนุรักษ์พลังงาน พ.ศ. ๒๕๓๕และที่แก้ไขเพิ่มเติม (ฉบับที่ ๒) พ.ศ. ๒๕๕๐องค์กรเอกชน หมายความว่า องค์กรเอกชนตามมาตรา ๒๖แห่งพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ และที่แก้ไขเพิ่มเติม(ฉบับที่ ๒) พ.ศ. ๒๕๕๐เจ้าของโครงการ หมายความว่า ส่วนราชการ รัฐวิสาหกิจสถาบันการศึกษา หรือองค์กรเอกชนที่ประสงค์รับการสนับสนุนจากกองทุนเพื่อดำเนินโครงการด้านอนุรักษ์พลังงานผู้ขอรับการสนับสนุน หมายความว่าเจ้าของโครงการที่อยู่ระหว่างการยื่นคำขอรับการสนับสนุนเงินกองทุนผู้ได้รับการสนับสนุน หมายความว่าเจ้าของโครงการที่ได้รับอนุมัติการสนับสนุนเงินกองทุนผู้ร่วมโครงการ หมายความว่า ผู้ที่ต้องการร่วมโครงการกับเจ้าของโครงการ โดยขอความช่วยเหลือทางด้านเทคนิคและการเงินจากกองทุนผ่านเจ้าของโครงการอนุรักษ์พลังงาน หมายความว่าผลิตและใช้พลังงานอย่างมีประสิทธิภาพและประหยัดการสนับสนุน หมายความว่าการจัดสรรเงินกองทุนเพื่อเป็นเงินหมุนเวียน เงินช่วยเหลือ หรือเงินอุดหนุนให้แก่ผู้ได้รับการสนับสนุนการสนับสนุนวงเงินรวมเป็นรูปแบบเงินก้อน (Block grant) หมายความว่า การจัดสรรเงินกองทุนเพื่อเป็นเงินหมุนเวียนเงินช่วยเหลือหรือเงินอุดหนุนแก่ผู้ได้รับการสนับสนุนเพื่อนำไปจ่ายให้แก่ผู้ร่วมโครงการแต่ละรายเงินหมุนเวียน หมายความว่าเงินหมุนเวียนสำหรับลงทุน และหรือดำเนินงานในการอนุรักษ์พลังงานหรือเพื่อแก้ไขปัญหาสิ่งแวดล้อมจากการอนุรักษ์พลังงานโดยมีเงื่อนไขที่ต้องชำระคืนตามที่คณะกรรมการกำหนดเงินช่วยเหลือและเงินอุดหนุน หมายความว่าเงินให้เปล่าสำหรับการลงทุนและดำเนินการอนุรักษ์พลังงานหรือเพื่อแก้ไขปัญหาสิ่งแวดล้อมจากการอนุรักษ์พลังงานแผนพลังงาน หมายความว่า แผนอนุรักษ์พลังงานและแผนพัฒนาพลังงานทดแทนและพลังงานทางเลือกตามที่คณะกรรมการนโยบายพลังงานแห่งชาติอนุมัติแผนการปฏิบัติงาน หมายความว่า แผนดำเนินงานต่าง ๆของเจ้าของโครงการและผู้ร่วมโครงการในการดำเนินโครงการแผนการใช้จ่ายเงิน หมายความว่าแผนแสดงรายละเอียดการใช้จ่ายเงินสำหรับเจ้าของโครงการและผู้ร่วมโครงการเพื่อดำเนินงานตามแผนการปฏิบัติงานแผนการเบิกจ่ายเงิน หมายความว่าแผนแสดงรายละเอียดการเบิกจ่ายเงินสำหรับสำนักงานบริหารกองทุนเพื่อรายงานกระทรวงการคลังและใช้ประกอบการเบิกจ่ายเงินกองทุนวันสิ้นสุดโครงการ หมายความว่า วันสุดท้ายของการดำเนินโครงการที่ระบุไว้ ในสัญญาหรือหนังสือยืนยันวันปิดโครงการ หมายความว่าวันสุดท้ายที่สามารถเบิกจ่ายเงินจากกองทุนได้วันปิดบัญชี หมายความว่าวันสุดท้ายที่สามารถคืนเงินคงเหลือ (ถ้ามี) และดอกผลเข้ากองทุนแล้วเสร็จการเปลี่ยนแปลง หมายความว่า การเปลี่ยนแปลงรายการระยะเวลาดำเนินงาน หรือจำนวนเงินของโครงการที่ได้รับการสนับสนุนเงินจากกองทุนระบบอิเล็กทรอนิกส์ หมายความว่าระบบการจัดทำและรับส่งข้อมูลเกี่ยวกับการสนับสนุนการบริหารเงินสำหรับเจ้าของโครงการผู้ขอรับการสนับสนุน และหรือผู้ได้รับการสนับสนุน และการรายงาน และติดตามประเมินผลโครงการผ่านทางระบบอิเล็กทรอนิกส์ตามที่คณะกรรมการกำหนดข้อ๕ ในกรณีมีความจำเป็นต้องปฏิบัตินอกเหนือไปจากที่กำหนดไว้ในระเบียบนี้ให้ขอทำความตกลงกับกระทรวงการคลัง ยกเว้นการปฏิบัติตามหมวด ๒ และหมวด ๗ให้เป็นไปตามคำวินิจฉัยของคณะกรรมการหากผู้หนึ่งผู้ใดไม่ปฏิบัติให้เป็นไปตามระเบียบนี้อันเป็นเหตุให้เกิดความเสียหายต่อกองทุน ผู้นั้นจะต้องรับผิดชอบต่อความเสียหายนั้นโดยให้คณะกรรมการพิจารณาสั่งการตามควรแก่กรณีข้อ๖ ให้ประธานคณะกรรมการ เป็นผู้รักษาการตามระเบียบนี้และมีอำนาจออกประกาศ คำสั่งต่าง ๆ เพื่อการปฏิบัติตามระเบียบนี้ในกรณีมีปัญหาเกี่ยวกับการตีความตามระเบียบนี้ให้คณะกรรมการเป็นผู้มีอำนาจวินิจฉัยและคำวินิจฉัยของคณะกรรมการถือเป็นที่สิ้นสุดหมวด ๑การบริหารกองทุน ข้อ๗ ให้มีสำนักงานบริหารกองทุนเป็นสำนักงานเลขานุการของคณะกรรมการและคณะอนุกรรมการที่คณะกรรมการแต่งตั้งและมีอำนาจหน้าที่ในการดำเนินงานต่าง ๆ ในภารกิจที่เกี่ยวกับกองทุนข้อ๘ ให้สำนักงานบริหารกองทุนจัดทำโครงสร้างการบริหารกองทุนเพื่อรองรับการดำเนินงานต่าง ๆ ตามวัตถุประสงค์ของกองทุนเพื่อขออนุมัติต่อคณะกรรมการ และส่งให้กระทรวงการคลังพิจารณา ให้ความเห็นชอบข้อ๙ ให้คณะกรรมการแต่งตั้งผู้จัดการสำนักงานบริหารกองทุนจากเจ้าหน้าที่ของกระทรวงพลังงานหรือบุคคลภายนอกที่มีความรู้และประสบการณ์ด้านการบริหารจัดการทุนหมุนเวียนและด้านส่งเสริมการอนุรักษ์พลังงานเพื่อทำหน้าที่บริหารงานของกองทุนในกรณีที่ผู้จัดการสำนักงานบริหารกองทุนมิใช่เจ้าหน้าที่ของกระทรวงพลังงานให้การดำรงตำแหน่งการพ้นจากตำแหน่ง ระยะเวลาและเงื่อนไขในการจ้างตลอดจนค่าตอบแทนของผู้จัดการสำนักงานบริหารกองทุน เป็นไปตามหลักเกณฑ์และเงื่อนไขการจ้างที่คณะกรรมการกำหนดโดยความเห็นชอบจากกระทรวงการคลังหมวด ๒การสนับสนุนเงินจากกองทุน ส่วน ๑การจัดทำคำขอรับการสนับสนุนเงินจากกองทุน ข้อ๑๐ การขอรับการสนับสนุนจากกองทุนให้ดำเนินการด้วยระบบอิเล็กทรอนิกส์ ให้ใช้บังคับเมื่อคณะกรรมการประกาศกำหนดข้อ๑๑ กรณีที่ระบบอิเล็กทรอนิกส์ขัดข้องไม่สามารถใช้งานได้หรือกรณีจำเป็นต้องใช้เอกสารกระดาษแทนเอกสารอิเล็กทรอนิกส์ให้ใช้รูปแบบตามที่คณะกรรมการกำหนดข้อ๑๒ โครงการที่จะขอรับการสนับสนุนจากกองทุนจะต้องเป็นไปตามวัตถุประสงค์ของการใช้เงินกองทุนตามมาตรา ๒๕ ของพระราชบัญญัติหรือโครงการที่มีสิทธิขอรับการส่งเสริมและช่วยเหลือจากกองทุน ตามมาตรา ๔๐ของพระราชบัญญัติและเป็นไปตามยุทธศาสตร์จัดสรรเงินกองทุนประจำปีที่ประกาศกำหนดในข้อ ๑๘ข้อ๑๓ เจ้าของโครงการที่ประสงค์จะขอรับการสนับสนุนเงินจากกองทุน ให้ยื่นคำขอต่อสำนักงานบริหารกองทุนตามแบบคำขอรับการสนับสนุนเงินกองทุนตามที่คณะกรรมการกำหนดตามแนวทางหลักเกณฑ์ เงื่อนไขและลำดับความสำคัญของการใช้จ่ายเงินกองทุนที่คณะกรรมการนโยบายพลังงานแห่งชาติอนุมัติทั้งนี้ ให้หมายรวมถึงมาตรา ๒๕และมาตรา ๔๐ แห่งพระราชบัญญัติข้อ๑๔ ให้เจ้าของโครงการตรวจสอบความถูกต้องของคำขอให้เป็นไปตามแบบที่คณะกรรมการกำหนดก่อนการจัดส่งเอกสารด้วยระบบอิเล็กทรอนิกส์ให้กับสำนักงานบริหารกองทุนโดยให้วันที่ได้จัดส่งเอกสารอิเล็กทรอนิกส์เป็นวันที่ยื่นคำขอ และให้เจ้าของโครงการจัดพิมพ์ใบรับเอกสารอิเล็กทรอนิกส์ที่ได้ส่งแล้วเพื่อเก็บไว้เป็นหลักฐานข้อ๑๕ เจ้าของโครงการต้องยินยอมและอำนวยความสะดวกให้สำนักงานบริหารกองทุนหรือผู้ที่คณะกรรมการมอบให้เข้าไปสำรวจตรวจสอบปัจจัยความพร้อมในการดำเนินงานโครงการได้ส่วน ๒การรับคำขอรับการสนับสนุนเงินจากกองทุน ข้อ๑๖ ให้สำนักงานบริหารกองทุน ตรวจสอบคำขอและคุณสมบัติของผู้ขอรับการสนับสนุน หากเห็นว่าคำขอไม่เป็นไปตามแบบที่ประกาศให้แจ้งผู้ขอรับการสนับสนุนแก้ไขคำขอให้ถูกต้อง หรือให้ส่งเอกสารเพิ่มเติมหรือแจ้งการขาดคุณสมบัติตามที่ประกาศ แล้วแต่กรณี ภายใน ๑๐ วัน นับแต่วันที่ยื่นคำขอกรณีสำนักงานบริหารกองทุนเห็นว่าคำขอถูกต้องให้รวบรวมนำเสนอคณะกรรมการ และให้สำนักงานบริหารกองทุนแจ้งผลการพิจารณาให้ผู้ขอรับการสนับสนุนทราบเป็นหนังสือภายใน ๗ วัน นับแต่วันที่คณะกรรมการมีมติข้อ๑๗ ในการตรวจสอบคำขอให้สำนักงานบริหารกองทุน สามารถแจ้งให้ผู้ขอรับการสนับสนุนมาชี้แจงหรือส่งเอกสารอื่นเพิ่มเติมตามระยะเวลาที่กำหนดได้ในกรณีที่สำนักงานบริหารกองทุนเห็นว่าจำเป็นต้องส่งเจ้าหน้าที่ไปตรวจสอบสถานที่ดำเนินโครงการ ผู้ขอรับการสนับสนุนต้องให้ความร่วมมือและอำนวยความสะดวกในการตรวจสอบส่วน ๓การพิจารณาและการอนุมัติการสนับสนุนเงินจากกองทุน ข้อ๑๘ โครงการที่จะได้รับการพิจารณาต้องเป็นไปตามวัตถุประสงค์ตามมาตรา ๒๕ แห่งพระราชบัญญัติหรือเป็นโครงการที่มีสิทธิขอรับการส่งเสริมและช่วยเหลือจากกองทุนหรือมีลักษณะในการอนุรักษ์พลังงานตามมาตรา ๔๐ แห่งพระราชบัญญัติหรือเพื่อแก้ไขปัญหาสิ่งแวดล้อมจากการอนุรักษ์พลังงานในโครงการลักษณะใดลักษณะหนึ่งและต้องสอดคล้องกับแผนพลังงาน และเป็นไปตามแนวทางหลักเกณฑ์ เงื่อนไขและลำดับความสำคัญของการใช้จ่ายเงินกองทุนที่คณะกรรมการนโยบายพลังงานแห่งชาติอนุมัติให้สำนักงานบริหารกองทุนมีหน้าที่ประกาศยุทธศาสตร์จัดสรรเงินกองทุนประจำปีเพื่อให้เป็นไปตามหลักเกณฑ์วรรคหนึ่งข้อ๑๙ ในกรณีที่มีความจำเป็นคณะกรรมการอาจแต่งตั้งคณะอนุกรรมการทำหน้าที่พิจารณากลั่นกรองการขอรับการสนับสนุนเงินจากกองทุนและให้หมายรวมถึงเงินสมทบเพื่อดำเนินโครงการด้วย โดยพิจารณาความพร้อมของเจ้าของโครงการผู้ร่วมโครงการ ความเหมาะสมของโครงการความซ้ำซ้อนของโครงการ ระยะเวลาดำเนินการ ความเหมาะสมของเทคโนโลยี ผลผลิตที่คาดว่าจะได้รับผู้มีส่วนได้ส่วนเสีย ความพร้อมของพื้นที่ กรอบวงเงินที่เหมาะสม แผนการปฏิบัติงานและแผนการใช้จ่ายเงิน ทั้งนี้ต้องสอดคล้องกับยุทธศาสตร์จัดสรรเงินกองทุนประจำปีเพื่อเสนอคณะกรรมการพิจารณาอนุมัติส่วน ๔การบริหารโครงการที่ได้รับการสนับสนุน ข้อ๒๐ ผู้ได้รับการสนับสนุนที่ได้รับแจ้งตามข้อ๑๖ วรรคสอง จะต้องดำเนินการตามมติคณะกรรมการ และมาจัดทำสัญญาหรือหนังสือยืนยันภายใน ๓๐ วันนับจากวันที่ได้รับแจ้งมติจากสำนักงานบริหารกองทุนทั้งนี้รูปแบบสัญญาหรือหนังสือยืนยันเป็นไปตามที่คณะกรรมการกำหนดข้อ๒๑ เมื่อได้รับแจ้งตามความในข้อ ๑๖ผู้ได้รับการสนับสนุนที่เป็นองค์กรเอกชนจะต้องจัดทำสัญญา และผู้ได้รับการสนับสนุนที่เป็นส่วนราชการสถาบันการศึกษา และรัฐวิสาหกิจ จะต้องจัดทำหนังสือยืนยันข้อ๒๒ เมื่อผู้ได้รับการสนับสนุนดำเนินการลงนามในสัญญาหรือหนังสือยืนยันตามข้อ๒๐ วรรคสอง ผู้ได้รับการสนับสนุนจะต้องเร่งรัดการก่อหนี้ผูกพันภายในระยะเวลา ๙๐วัน นับตั้งแต่วันเริ่มต้นโครงการ หากไม่สามารถก่อหนี้ผูกพันได้ให้ถือว่าโครงการที่อนุมัตินั้นเป็นอันยกเลิกระยะเวลาโครงการให้ถือวันที่ ๑ ตุลาคม เป็นวันเริ่มต้นโครงการ จนถึงวันสิ้นสุดโครงการตามที่คณะกรรมการอนุมัติยกเว้นโครงการที่ได้รับอนุมัติให้เริ่มต้นระหว่างปีงบประมาณ ให้ถือวันที่ ๑มีนาคม เป็นวันเริ่มต้นโครงการ จนถึงวันสิ้นสุดโครงการตามที่คณะกรรมการอนุมัติสำหรับโครงการที่สนับสนุนวงเงินรวมเป็นรูปแบบเงินก้อน(Block grant) ให้ก่อหนี้ผูกพันภายในระยะเวลาที่คณะกรรมการกำหนดเป็นรายโครงการไปหากไม่สามารถก่อหนี้ผูกพันได้ภายในระยะเวลาที่กำหนดให้โครงการที่อนุมัตินั้นเป็นอันยกเลิกทั้งนี้ผู้ได้รับการสนับสนุนที่ถูกยกเลิกโครงการจะเรียกร้องค่าเสียหายใด ๆ ไม่ได้ข้อ๒๓ กรณีเกิดมีเหตุจำเป็นที่ผู้ได้รับการสนับสนุนไม่สามารถก่อหนี้ผูกพันได้ภายใน๙๐ วัน สามารถขยายได้อีก ๔๕ วัน โดยต้องทำหนังสือแจ้งสำนักงานบริหารกองทุนและให้สำนักงานบริหารกองทุนรายงานคณะอนุกรรมการเพื่อทราบข้อ๒๔ กรณีผู้ได้รับการสนับสนุนพบเหตุที่จำเป็นต้องเปลี่ยนแปลงรายการระยะเวลาดำเนินงานหรือจำนวนเงินของโครงการที่ได้รับการสนับสนุนเงินจากกองทุนหลังการก่อหนี้ผูกพันแล้วให้ผู้ได้รับการสนับสนุนแจ้งสำนักงานบริหารกองทุนภายใน ๑๕ วันนับแต่วันที่ทราบเหตุพร้อมทั้งต้องทำหนังสือขอเปลี่ยนแปลงต่อสำนักงานบริหารกองทุนไม่น้อยกว่า ๓๐ วันก่อนสิ้นสุดระยะเวลาโครงการ ยกเว้นได้รับการอนุมัติจากคณะอนุกรรมการเป็นกรณีพิเศษกรณีการเปลี่ยนแปลงโครงการที่มีผลกระทบต่อเป้าหมายผลผลิต และระยะเวลา โดยเพิ่มวงเงิน ต้องได้รับอนุมัติจากคณะกรรมการก่อนจึงเปลี่ยนแปลงได้กรณีการเปลี่ยนแปลงที่มีผลกระทบต่อเป้าหมายผลผลิต และระยะเวลา แต่ไม่เพิ่มวงเงิน ต้องได้รับอนุมัติจากคณะอนุกรรมการก่อนจึงเปลี่ยนแปลงได้กรณีการเปลี่ยนแปลงที่นอกเหนือจากวรรคสองและวรรคสามต้องได้รับอนุมัติจากเลขานุการคณะกรรมการก่อนจึงเปลี่ยนแปลงได้ข้อ๒๕ ให้ผู้ได้รับการสนับสนุนจัดให้มีระบบการรายงานผลการปฏิบัติงานและผลการใช้จ่ายเงินเพื่อจัดทำรายงานส่งสำนักงานบริหารกองทุนเพื่อพิจารณารวบรวมข้อมูล ตามหลักเกณฑ์และวิธีปฏิบัติที่สำนักงานบริหารกองทุนกำหนดดังนี้(๑)รายงานผลการใช้จ่ายเงินหรือตามที่ได้ตกลงกับคณะกรรมการตามแผนการใช้จ่ายเงิน โดยระบุปัญหาอุปสรรคและแนวทางแก้ไข โดยให้จัดส่ง ภายในวันที่ ๕ ของเดือนถัดไป(๒)รายงานความคืบหน้าของโครงการเป็นรายไตรมาส โดยระบุปัญหา อุปสรรคและแนวทางแก้ไข(๓)รายงานผลการปฏิบัติงานที่แสดงผลสำเร็จของโครงการตามที่ได้รับการสนับสนุน โดยจัดส่งให้สำนักงานบริหารกองทุนภายใน ๖๐ วันนับแต่วันสิ้นสุดโครงการข้อ๒๖ กรณีที่ผู้ได้รับการสนับสนุนไม่จัดทำรายงานผลความคืบหน้าโครงการและหรือปฏิบัติไม่เป็นไปตามแผนที่ได้รับอนุมัติซึ่งอาจก่อให้เกิดความเสียหายต่อกองทุนได้ให้สำนักงานบริหารกองทุนสั่งชะลอการสนับสนุนเงินกองทุนเป็นการชั่วคราวตามความเหมาะสมจนกว่าผู้ได้รับการสนับสนุนจะรายงานผลหรือดำเนินการตามแผน ทั้งนี้ ให้สำนักงานบริหารกองทุนรายงานให้คณะกรรมการทราบในโอกาสแรกและให้นำผลการดำเนินงานดังกล่าวไปประกอบการพิจารณาการสนับสนุนเงินกองทุนในปีถัดไปการสั่งชะลอการสนับสนุนเงินกองทุนเป็นการชั่วคราวตามวรรคหนึ่งให้สำนักงานบริหารกองทุนมีหนังสือแจ้งผู้ได้รับการสนับสนุนภายใน ๕ วันนับแต่วันที่เกินกำหนดส่งรายงาน หรือวันที่ทราบการไม่ปฏิบัติตามแผนโดยสำนักงานบริหารกองทุนสามารถแนะนำให้ผู้ได้รับการสนับสนุนดำเนินการจัดส่งรายงานหรือปฏิบัติให้เป็นตามแผนที่ได้รับอนุมัติและเมื่อผู้ได้รับการสนับสนุนดำเนินการแก้ไขเรียบร้อยแล้วให้สำนักงานบริหารกองทุนพิจารณา สั่งยุติการชะลอ และรายงานคณะกรรมการทราบการสั่งยุติการชะลอการสนับสนุนเงินกองทุนเป็นการชั่วคราวให้สำนักงานบริหารกองทุนมีหนังสือแจ้งผู้ได้รับการสนับสนุนภายใน ๕ วันนับแต่วันที่มีการสั่งยุติการชะลอหมวด ๓การบริหารจัดการเงินกองทุน ข้อ๒๗ เงินกองทุนให้จ่ายตามวัตถุประสงค์เพื่อกิจการตามนัยมาตรา๒๕ แห่งพระราชบัญญัติและตามมติคณะกรรมการ โดยให้เลขานุการคณะกรรมการแจ้งมติคณะกรรมการให้สำนักงานบริหารกองทุนทราบเพื่อให้สามารถดำเนินการได้ตามข้อ ๒๐ข้อ๒๘ รายจ่ายเงินกองทุน ประกอบด้วย(๑)รายจ่ายตามโครงการที่คณะกรรมการอนุมัติ ตามนัยมาตรา ๒๕ (๑) (๒) (๓) ของพระราชบัญญัติ(๒)รายจ่ายตามงบประมาณรายจ่ายประจำปีของสำนักงานบริหารกองทุนเพื่อเป็นค่าใช้จ่ายในการบริหารกองทุนตามที่คณะกรรมการอนุมัติ ตามนัยมาตรา ๒๕ (๔)ของพระราชบัญญัติข้อ๒๙ ให้สำนักงานบริหารกองทุนจัดทำแผนการเบิกจ่ายเงินประจำปีซึ่งประกอบด้วยรายจ่ายตามโครงการที่คณะกรรมการอนุมัติและรายจ่ายตามงบประมาณรายจ่ายประจำปีของสำนักงานบริหารกองทุนรวมทั้งประมาณการกระแสเงินสด เสนอคณะกรรมการพิจารณาอนุมัติอย่างน้อย ๖๐ วัน ก่อนวันที่๑ ตุลาคม และส่งให้กระทรวงการคลังอย่างน้อย ๓๐ วัน ก่อนวันที่ ๑ ตุลาคมเพื่อใช้ประกอบการกำกับดูแลการบริหารทุนหมุนเวียนและติดตามการประเมินผลการดำเนินงานกรณีมีการเปลี่ยนแปลงแผนการเบิกจ่ายต้องได้รับอนุมัติจากคณะกรรมการหรือคณะอนุกรรมการที่ได้รับมอบให้ปฏิบัติ หรือเลขานุการคณะกรรมการ และรายงานให้กรมบัญชีกลางทราบทุกครั้งข้อ๓๐ เพื่อให้เป็นไปตามข้อ ๒๘ (๑)ของระเบียบนี้ให้สำนักงานบริหารกองทุนและผู้ได้รับการสนับสนุนใช้จ่ายเงินหรือก่อหนี้ผูกพันตามโครงการได้ภายในวงเงินและระยะเวลาที่ได้รับอนุมัติรายจ่ายที่กำหนดไว้สำหรับโครงการใดให้ใช้สำหรับโครงการนั้น จะโอนหรือนำไปใช้ในโครงการอื่นไม่ได้เว้นแต่จะได้รับอนุมัติจากคณะกรรมการข้อ๓๑ เพื่อให้เป็นไปตามข้อ ๒๘ (๒) ของระเบียบนี้ ให้สำนักงานบริหารกองทุนใช้จ่ายหรือก่อหนี้ผูกพันตามงบประมาณรายจ่ายประจำปีได้ภายในวงเงินและปีงบประมาณที่ได้รับอนุมัติการเปลี่ยนแปลงรายการตามงบประมาณรายจ่ายประจำปีดังกล่าวที่ไม่เพิ่มวงเงินต้องได้รับอนุมัติจากคณะอนุกรรมการก่อน จึงเปลี่ยนแปลงได้การใช้จ่ายตามวรรคหนึ่งกรณีที่มีการก่อหนี้ผูกพันแต่ไม่สามารถเบิกจ่ายได้ทันภายในปีงบประมาณนั้น ๆให้สามารถขยายเวลาการเบิกจ่ายต่อไปได้อีก ๙๐ วัน นับจากเวลาสิ้นสุดเงื่อนไขแห่งสัญญาข้อ๓๒ ในกรณีมีเหตุจำเป็นที่คณะกรรมการไม่สามารถพิจารณาอนุมัติแผนการเบิกจ่ายเงินประจำปีตามข้อ๒๙ ให้สำนักงานบริหารกองทุน ใช้งบประมาณรายจ่ายประจำปีที่ผ่านมาไปพลางก่อน โดยให้ถือเป็นส่วนหนึ่งของงบประมาณรายจ่ายประจำปีที่อยู่ระหว่างรอการอนุมัติข้อ๓๓ เพื่อให้การบริหารกองทุนเป็นไปอย่างต่อเนื่อง สำหรับรายจ่ายตามข้อ ๒๘ (๒) คณะกรรมการอาจกำหนดให้สำนักงานบริหารกองทุนสามารถมีเงินสำหรับทดรองจ่ายเป็นค่าใช้จ่ายในการบริหารกองทุนได้ตามความจำเป็น ทั้งนี้ ภายในวงเงินที่คณะกรรมการกำหนดข้อ๓๔ การพัสดุให้ถือปฏิบัติตามกฎหมายว่าด้วยการจัดซื้อจัดจ้าง และการบริหารพัสดุภาครัฐข้อ๓๕ วิธีปฏิบัติเกี่ยวกับการเงินที่มิได้กำหนดไว้ในระเบียบนี้ให้ถือปฏิบัติตามกฎระเบียบของทางราชการ กรณีที่ไม่สามารถปฏิบัติได้ให้ขอทำความตกลงกับกระทรวงการคลังข้อ๓๖ ให้ผู้อำนวยการสำนักงานนโยบายและแผนพลังงานหรือบุคคลที่กระทรวงพลังงานมอบหมายเป็นผู้มีอำนาจอนุมัติการจ่ายเงินกองทุนตามที่คณะกรรมการอนุมัติหมวด ๔การรับและการเก็บรักษาเงินกองทุน ข้อ๓๗ ให้สำนักงานบริหารกองทุนเปิดบัญชีเงินฝากไว้ที่กรมบัญชีกลางกระทรวงการคลัง ชื่อบัญชี กองทุนเพื่อส่งเสริมการอนุรักษ์พลังงาน เพื่อรับเงินและจ่ายเงินตามวัตถุประสงค์ของกองทุนข้อ๓๘ เพื่อความคล่องตัวให้สำนักงานบริหารกองทุนสามารถเปิดบัญชีเงินฝากธนาคารชื่อบัญชี กองทุนเพื่อส่งเสริมการอนุรักษ์พลังงาน ภายในวงเงินและเงื่อนไขที่คณะกรรมการกำหนดโดยความเห็นชอบของกระทรวงการคลังและทุกสิ้นเดือนให้สำนักงานบริหารกองทุนนำเงินในบัญชีเงินฝากธนาคารในส่วนที่เกินวงเงินที่กำหนดข้างต้นส่งเข้าบัญชีกองทุนตามข้อ ๓๗ข้อ๓๙ บรรดาเงินที่เป็นรายรับตามมาตรา๒๔ แห่งพระราชบัญญัติ ให้นำฝากเข้าบัญชีกองทุนเพื่อส่งเสริมการอนุรักษ์พลังงานตามข้อ ๓๘ข้อ๔๐ ให้หน่วยงานที่รับเงินจากผู้ส่งเงินเข้ากองทุนตามพระราชบัญญัติ มาตรา ๓๕มาตรา ๓๖ มาตรา ๓๗ และมาตรา ๔๒นำเงินที่ได้รับฝากเข้าบัญชีกองทุนเพื่อส่งเสริมการอนุรักษ์พลังงานตามข้อ ๓๘ ภายใน๒ วันทำการนับแต่วันที่รับชำระเงิน และส่งสำเนาใบฝากเงิน (Pay - Slip) พร้อมใบส่งเงินและรายละเอียดตามแบบที่แต่ละหน่วยงานที่รับเงินกำหนดให้สำนักงานบริหารกองทุน ภายใน ๕ วันทำการ นับแต่วันที่นำเงินฝากเข้าบัญชีดังกล่าวหมวด ๕การเบิกจ่ายเงินกองทุน ข้อ๔๑ สำนักงานบริหารกองทุนต้องเบิกจ่ายเงินให้ผู้ได้รับการสนับสนุนตามแผนการปฏิบัติงานและแผนการใช้จ่ายเงินของโครงการข้อ๔๒ ผู้ได้รับการสนับสนุนต้องเปิดบัญชีเงินฝากประเภทออมทรัพย์กับธนาคารที่เป็นรัฐวิสาหกิจตามชื่อบัญชีที่สำนักงานบริหารกองทุนกำหนด โดยแยกเป็นรายโครงการ และแจ้งเลขที่บัญชีเงินฝากให้สำนักงานบริหารกองทุนทราบเพื่อโอนเงินเข้าบัญชีข้อ๔๓ ผู้ได้รับการสนับสนุนต้องยื่นหนังสือขอเบิกเงินกับสำนักงานบริหารกองทุนทุกครั้งที่ต้องการขอเบิกเงินตามงวดแต่ละงวดของแผนการใช้จ่ายเงินและหรือตามเงื่อนไขที่คณะกรรมการกำหนดโดยมีเอกสารประกอบดังนี้(๑)หนังสือแจ้งมติอนุมัติเงินกองทุนของสำนักงานบริหารกองทุน(๒)สัญญาหรือหนังสือยืนยันรับการสนับสนุนของผู้ได้รับการสนับสนุน(๓)แผนการใช้จ่ายเงิน(ตลอดทั้งโครงการโดยแบ่งเป็นงวด ๆ ตั้งแต่เริ่มต้นจนเสร็จสิ้นโครงการ)(๔)หลักฐานที่แสดงความพร้อมของโครงการและความพร้อมของการใช้จ่ายเงินยกเว้นงวดแรกของแต่ละโครงการ(๕)ชื่อบัญชีและเลขที่บัญชีเงินฝากธนาคาร ตามข้อ ๔๒(๖)อื่น ๆ ที่สำนักงานบริหารกองทุนประกาศกำหนดหรือขอเพิ่มเติมข้อ๔๔ ให้ผู้ได้รับการสนับสนุนเบิกจ่ายเงินกองทุนได้ตามระยะเวลาที่กำหนด และสามารถดำเนินการเบิกจ่ายต่อไปได้อีก๙๐ วัน นับจากเวลาสิ้นสุดเงื่อนไขแห่งสัญญา หรือหนังสือยืนยัน แล้วแต่กรณีหากไม่สามารถเบิกจ่ายได้ตามวรรคหนึ่งให้ขออนุมัติต่อคณะอนุกรรมการเพื่อพิจารณาขยายระยะเวลาเบิกจ่ายข้อ๔๕ วิธีการรับเงิน การจ่ายเงินการเก็บรักษาเงิน ทรัพย์สินและการบัญชี รวมทั้งการพัสดุ ให้ถือปฏิบัติตามกฎระเบียบของผู้ได้รับการสนับสนุน แต่ถ้าผู้ได้รับการสนับสนุนไม่มีกฎระเบียบดังกล่าว ให้ใช้กฎ ระเบียบราชการโดยอนุโลมทั้งนี้ในการปฏิบัติภารกิจตามพระราชบัญญัติ หากผู้ได้รับการสนับสนุนมอบหมายให้องค์กร นิติบุคคลหรือสถาบันการศึกษาดำเนินการแทน วิธีการรับเงิน การจ่ายเงิน การเก็บรักษาเงิน ทรัพย์สินและการบัญชีรวมทั้งการพัสดุให้ถือปฏิบัติตามกฎ ระเบียบของผู้ดำเนินการแทน แต่ถ้าผู้ดำเนินการแทนไม่มีกฎระเบียบดังกล่าว ให้ใช้กฎ ระเบียบราชการโดยอนุโลมข้อ๔๖ ผู้ได้รับการสนับสนุนต้องจัดทำรายงานการรับจ่ายเงินของโครงการส่งสำนักงานบริหารกองทุนเป็นรายเดือนจนกว่าจะเสร็จสิ้นโครงการผู้ได้รับการสนับสนุนต้องเก็บเอกสารหลักฐานทางการเงินไว้เพื่อการตรวจสอบข้อ๔๗ กรณีผู้ได้รับการสนับสนุนไม่ได้ดำเนินการตามแผนการใช้จ่ายเงินที่กำหนดในข้อ๔๓ (๓) ให้ผู้ได้รับการสนับสนุนส่งเงินคืนสำนักงานบริหารกองทุนภายใน ๓๐วันนับจากวันที่ได้รับเงิน ยกเว้นมีเหตุจำเป็นให้ผู้ได้รับการสนับสนุนเสนอสำนักงานบริหารกองทุนพิจารณาอนุมัติข้อ๔๘ ผู้ได้รับการสนับสนุนจะต้องใช้จ่ายเงินเพื่อดำเนินโครงการตามที่ได้รับอนุมัติหรือเป็นไปตามเงื่อนไขที่กำหนดไว้ในสัญญาหรือหนังสือยืนยันในกรณีที่นำเงินที่ได้รับการสนับสนุนไปใช้จ่ายนอกเหนือจากที่กำหนดไว้ให้สำนักงานบริหารกองทุนแจ้งผู้ได้รับการสนับสนุนดังกล่าวชดใช้เงินส่วนนั้นคืนพร้อมดอกผลและเบี้ยปรับ (ถ้ามี) ให้แก่กองทุนภายใน ๓๐วันนับแต่วันที่ได้รับแจ้งเป็นหนังสือและรายงานคณะอนุกรรมการเพื่อสั่งการตามควรแก่กรณีข้อ๔๙ เมื่อการดำเนินโครงการของผู้ได้รับการสนับสนุนเสร็จสิ้น หรือกรณีที่มีการยุติหรือยกเลิกโครงการให้ผู้ได้รับการสนับสนุนปิดโครงการและปิดบัญชี พร้อมส่งเงินคงเหลือ และดอกผลทั้งหมด(ถ้ามี) คืนสำนักงานบริหารกองทุน ภายใน ๓๐ วันนับจากวันปิดโครงการกรณีผู้ได้รับการสนับสนุนไม่อาจส่งเงินคืนกองทุนได้ภายในระยะเวลาดังกล่าวให้ชี้แจงเหตุผลความจำเป็นโดยต้องยื่นขอขยายระยะเวลาการคืนเงินกองทุนต่อสำนักงานบริหารกองทุนเพื่อเสนอคณะอนุกรรมการพิจารณาทั้งนี้ ระหว่างที่ยังไม่สามารถส่งเงินคืนกองทุนผู้ได้รับการสนับสนุนจะไม่มีสิทธิยื่นขอรับการสนับสนุนใหม่เว้นแต่มีเหตุจำเป็นให้รายงานสำนักงานบริหารกองทุนเพื่อขออนุมัติจากคณะกรรมการพิจารณาเป็นกรณีพิเศษหมวด ๖การบัญชี ข้อ๕๐ ให้สำนักงานบริหารกองทุนจัดทำบัญชีกองทุนให้ถูกต้องเป็นไปตามหลักการบัญชีที่รับรองโดยทั่วไปข้อ๕๑ ให้สำนักงานบริหารกองทุนนำข้อมูลเกี่ยวกับการบัญชีของกองทุนเข้าระบบการบริหารการเงินการคลังภาครัฐด้วยระบบอิเล็กทรอนิกส์(GFMIS) ตามที่กรมบัญชีกลางกำหนดข้อ๕๒ สำนักงานบริหารกองทุนต้องจัดทำงบการเงินเพื่อส่งให้สำนักงานการตรวจเงินแผ่นดินหรือบุคคลภายนอกซึ่งคณะกรรมการแต่งตั้งโดยความเห็นชอบของสำนักงานการตรวจเงินแผ่นดินเป็นผู้สอบบัญชีกองทุนภายใน๖๐ วัน นับแต่วันสิ้นปีงบประมาณทุกปีเพื่อให้ทำการตรวจสอบและรับรองบัญชีและการเงิน ทุกประเภทของกองทุนให้สำนักงานการตรวจเงินแผ่นดินหรือผู้สอบบัญชีตามวรรคหนึ่งจัดทำรายงานผลการตรวจสอบและรับรองบัญชีและการเงินของกองทุนเสนอต่อคณะกรรมการภายใน๑๕๐ วันนับแต่วันสิ้นปีงบประมาณเพื่อเสนอต่อคณะกรรมการนโยบายพลังงานแห่งชาติและคณะรัฐมนตรีเพื่อทราบรายงานผลการตรวจสอบบัญชีและการเงินตามวรรคสองให้รัฐมนตรีเสนอต่อนายกรัฐมนตรีเพื่อนำเสนอต่อรัฐสภาเพื่อทราบและจัดให้มีการประกาศในราชกิจจานุเบกษาข้อ๕๓ ให้สำนักงานบริหารกองทุนส่งรายงานผลการตรวจสอบบัญชีและการเงินให้กรมบัญชีกลางภายใน๓๐ วันนับแต่วันที่ได้รับแจ้งผลการตรวจสอบและรับรองจากผู้สอบบัญชีข้อ๕๔ ให้คณะกรรมการจัดให้มีการตรวจสอบภายในที่ดี โดยอย่างน้อยให้ผู้ตรวจสอบภายในรายงานปัญหาและอุปสรรคในการปฏิบัติงานของกองทุนพร้อมข้อเสนอแนะต่อคณะกรรมการเป็นรายไตรมาสข้อ๕๕ ทรัพย์สินใด ๆที่เกิดจากการสนับสนุนเงินของกองทุน เพื่อดำเนินโครงการด้านอนุรักษ์พลังงานให้เป็นกรรมสิทธิ์ของผู้ที่ได้รับการสนับสนุนที่ใช้ทรัพย์สินนั้นข้อ๕๖ ทรัพย์สินทางปัญญาที่เกิดจากการสนับสนุนของกองทุนให้ถือเป็นทรัพย์สินตามเงื่อนไขของสัญญาหรือหนังสือยืนยันทั้งนี้ให้เป็นไปตามหลักเกณฑ์ แนวทางที่คณะกรรมการกำหนดหมวด ๗การตรวจสอบ ติดตามประเมินผลและรายงาน ข้อ๕๗ ให้มีคณะอนุกรรมการทำหน้าที่ติดตามประเมินผลสำเร็จของโครงการและจัดทำรายงานแจ้งให้คณะกรรมการทราบเป็นระยะข้อ๕๘ ให้สำนักงานบริหารกองทุนจัดให้มีระบบการตรวจสอบการติดตามประเมินผลสัมฤทธิ์ของการดำเนินโครงการและการใช้จ่ายเงินกองทุนของผู้ได้รับการสนับสนุนให้เป็นไปตามโครงการและหรือตามงบประมาณรายจ่ายประจำปีที่คณะกรรมการอนุมัติและรายงานให้คณะกรรมการทราบทุกไตรมาสข้อ๕๙ ให้สำนักงานบริหารกองทุนมีหน้าที่ติดตามและเร่งรัดให้ผู้ได้รับการสนับสนุนดำเนินการให้เป็นไปตามแผนการปฏิบัติงานและแผนการใช้จ่ายเงินรวมทั้งติดตามความก้าวหน้าในการดำเนินงานการเบิกจ่ายเงินพร้อมทั้งเสนอแนะแนวทางการแก้ไขปัญหาอุปสรรคเกี่ยวกับการดำเนินงานแก่ผู้ได้รับการสนับสนุนโดยรายงานผลการปฏิบัติงานและรายงานผลการใช้เงินตามข้อ ๒๕ ต่อคณะกรรมการหรือคณะอนุกรรมการที่ได้รับมอบให้ปฏิบัติเพื่อทราบทุกไตรมาสบทเฉพาะกาล ข้อ๖๐ การดำเนินการใด ๆ ที่เกี่ยวข้องกับโครงการที่คณะกรรมการมีมติอนุมัติการสนับสนุนเงินกองทุนก่อนวันเริ่มต้นงบประมาณรายจ่ายประจำปีพ.ศ. ๒๕๖๒ ให้ดำเนินการตามระเบียบคณะกรรมการกองทุนเพื่อส่งเสริมการอนุรักษ์พลังงานว่าด้วยหลักเกณฑ์และวิธีการขอจัดสรรขอเงินช่วยเหลือ หรือขอเงินอุดหนุนจากกองทุนพ.ศ. ๒๕๓๗ พ.ศ. ๒๕๓๙ และ พ.ศ. ๒๕๔๔ และระเบียบคณะกรรมการกองทุนเพื่อส่งเสริมการอนุรักษ์พลังงานว่าด้วยการเก็บรักษาเงินและทรัพย์สินและการเบิกจ่ายเงินกองทุน พ.ศ. ๒๕๕๓จนกว่าจะแล้วเสร็จ ยกเว้นข้อ ๒๒ ข้อ ๒๓ ข้อ ๒๔ ข้อ ๒๕ และข้อ ๒๖ให้ปฏิบัติตามระเบียบนี้ประกาศ ณ วันที่ ๒๒มิถุนายน พ.ศ. ๒๕๖๐พลอากาศเอก ประจิน จั่นตองรองนายกรัฐมนตรีประธานกรรมการกองทุนเพื่อส่งเสริมการอนุรักษ์พลังงานภวรรณตรี/จัดทำ๒๔ กรกฎาคม๒๕๖๐ชวัลพร/ตรวจ๒๔ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๘๕ ง/หน้า ๑๘/๑๙ กรกฎาคม ๒๕๖๐